Ragnar Granvik

Ragnar Ingemar Granvik (7. joulukuuta 1910 Teerijärvi – 10. lokakuuta 1997 Kruunupyy) oli suomalainen poliitikko ja maanviljelijä. 

Granvik oli RKP:n kansanedustajana Vaasan läänin vaalipiiristä 1966–1978 ja hän toimi liikenneministerinä 1976–1977 Miettusen III hallituksessa.

Granvik suoritti kansakoulun jälkeen maamieskoulun ja toimi maanviljelijänä kotipaikkakunnallaan Teerijärvellä. Naimisiin hän meni vuonna 1940 Birgitta Viola Hästbackan kanssa. Heillä oli kaksi tytärtä ja kaksi poikaa. Toinen pojista, maanviljelysneuvos Nils-Anders Granvik (1944–2021), toimi isänsä tapaan kansanedustajana. Toinen poika Carl-Johan Granvik loi puolestaan kansainvälisen pankkiuran ja sai rahoitusneuvoksen arvonimen.

Ragnar Granvik itse sai kunnallisneuvoksen arvonimen vuonna 1978.

Lähteet

Aiheesta muualla
 

Suomalaiset maanviljelijät
Kansanedustajat
Suomen ruotsalaisen kansanpuolueen poliitikot
Suomen liikenneministerit
Teerijärven kunnanvaltuutetut
Vaasan vaalipiiri
Vuonna 1910 syntyneet
Vuonna 1997 kuolleet